დამია-გეურარხი
დამია-გეურარხი, ყოფილი დამია-გიაურარხი — სოფელი საქართველოში, მარნეულის მუნიციპალიტეტში. ადმინისტრაციული ერთეულის ცენტრი (სოფლები: ახლოლალო, დამია, დამია-გეურარხი, კიროვკა). მდებარეობს მდინარე დებედის მარცხენა მხარეს, ზღვის დონიდან 420 მეტრზე. მარნეულიდან დაშორებულია 20 კილომეტრით. საბჭოთა პერიოდში შედიოდა სადახლოს სასოფლო საბჭოში. სოფელში მოქმედებდა ეთერზეთების მეურნეობა.